PATVIRTINTA

Dieveniškių Adomo Mickevičiaus

gimnazijos direktoriaus

2024 m. rugsėjo 2 d.

įsakymu Nr. V1-226

(redakcija 2024-09-25 Nr. V1-252)

**ŠALČININKŲ R. DIEVENIŠKIŲ A. MICKEVIČIAUS GIMNAZIJOS**

**2024-2025 MOKSLO METŲ**

**PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2024–2025 mokslo metų pagrindinio ugdymo programos ugdymo planas (toliau – ugdymo planas) reglamentuoja pagrindinio ugdymo organizavimą, pagrindinio ugdymo programų įgyvendinimą.

2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. nurodyti minimalų privalomą pamokų skaičių, skirtą ugdymo programai įgyvendinti;

3.2. pateikti esmines nuostatas ugdymo procesui mokykloje organizuoti.

4. Ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų;

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.4. Gimnazijos **ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.5. **Pamoka** – pagrindinė nustatytos trukmės nepertraukiamo mokymosi organizavimo forma;

4.6. Kitos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO ORGANIZAVIMAS**

**MOKSLO METŲ TRUKMĖ**

5.1. 2024–2025 mokslo metai:

5.1.1. Mokslo metų ir ugdymo proceso pradžia *–* 2024 m. rugsėjo 2 d.;

5.1.2. Ugdymo proceso trukmė 5–8, I–II gimnazijos klasės mokiniams –185 ugdymo dienos;

5.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2024 m. spalio 28 d. – spalio 31 d. |
| Žiemos (Kalėdų) atostogos | 2024 m. gruodžio 27 d. – 2025 m. sausio 3 d. |
| Žiemos atostogos | 2025 m. vasario 17 d. – vasario 21 d. |
| Pavasario (Velykų) atostogos | 2025 m. balandžio 22 d. – balandžio 25 d. |

6. Ugdymo procesas, įgyvendinant pagrindinio ugdymo programą, skirstomas trimestrais:

6.1. 2024-2025 m. m. nustatyta trimestrų, pusmečių trukmė:

I trim.: 2024-09-02 – 2024-11-30;

II trim.: 2024-12-02 – 2025-03-21;

III trim: 2025-03-24 – 2025-06-27.

 7. Vasaros atostogos skiriamos pasibaigus ugdymo procesui. 5–8 ir I-II gimnazijos klasių mokiniams atostogų pradžią nustato gimnazijos vadovas, suderinęs su gimnazijos taryba ir Šalčininkų rajono savivaldybės meru.

**III SKYRIUS**

**GIMNAZIJOS UGDYMO PLANAS**

8. Rengdama gimnazijos ugdymo planą gimnazija vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023-2024 ir 2024-2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.

9. Gimnazijos ugdymo plane numatomas ugdymo proceso organizavimas 2024–2025 mokslo metais:

9.1. 2024–2025 mokslo metais įgyvendinamos 2022 m. pagrindinio ugdymo bendrosios programos visose klasėse.

 10. 2024-2025 m. m. pagrindinio ugdymo programų ugdymo plano projektui parengti 2024 m. gegužės 29 d. gimnazijos direktoriaus įsakymu Nr. VI-183 „Dėl 2024-2025 mokslo metų ikimokyklinio, priešmokyklinio, pradinio, pagrindinio ir vidurinio ugdymo programų ugdymo plano projektui parengti darbo grupės sudarymo“ buvo sudaryta darbo grupė. Darbo grupė, rengdama ugdymo plano projektą, rėmėsi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, mokyklos veiklos įsivertinimo duomenimis.

 11. Rengiant gimnazijos ugdymo planą priimti sprendimai dėl:

 11.1. ugdymo turinio planavimo: ugdymo turinys planuojamas pagrindiniame ugdyme - 1 metams. Dalykų ilgalaikius planus mokytojai aptaria metodinėje grupėje. Metodinės grupės pirmininkas aprobuoja planus, mokytojas dalykininkas suderina ilgalaikius planus su kuruojančiu vadovu. Ilgalaikio ir trumpalaikio plano forma 2024-2025 m. m. pateikiama priede nr. 1;

 11.2. mokinio pasiekimų ir pažangos vertinimo 2024-2025 m. m., priedas nr. 2;

 11.3. dalykui skiriamų pamokų skaičiaus konkrečioje klasėje;

 11.4. mokinių, kurie nepasiekia bendrųjų programų patenkinamo lygio, pasiekimų (toliau – žemi pasiekimai) nustatymo būdų, mokiniams nepasiekus patenkinamo pasiekimų lygmens patikrinimuose numatomų mokymosi pagalbos priemonių ir priemonių mokinių pasiekimams gerinimo, priedas nr. 3;

11.5 ugdymo procese nuolat stebimos mokinio daromos individualios pažangos ir pasiekimų, priedas nr. 4;

11.6. socialinės**-**pilietinės veiklos organizavimo mokantis pagal pagrindinio ugdymo programą, priedas nr. 5;

11.7. dalykų mokymuisi skiriamų pamokų maksimalaus skaičiaus konkrečioje klasėje;

11.8. mokiniui siūlomų papildomai pasirinkti dalykų, dalykų modulių, atsižvelgiant į mokinių mokymosi poreikius ir šių dienų aktualijas;

11.9. pažintinės ir kultūrinės veiklos organizavimo, priedas nr. 6;

11.10. nuoseklios ir ilgalaikės socialines emocines kompetencijas ugdančios prevencinės programos pasirinkimo;

11.11. neformaliojo vaikų švietimo veiklos organizavimo: pasiūlos, galimybės rinktis ir organizavimo būdų; minimalaus grupės dydžio neformaliojo vaikų švietimo veikloms organizuoti;

11.12. pamokų, skiriamų mokinių ugdymo poreikiams tenkinti, mokymosi pagalbai teikti panaudojimo;

11.13. švietimo pagalbos teikimo, priedas nr. 7;

11.14. siūlomų pasirinkti dalykų, dalykų modulių, dalykų kursų, pamokų, skirtų mokymosi pagalbai teikti;

11.15. bendradarbiavimo būdų su mokinių tėvais (globėjais, rūpintojais) tikslų ir formų;

11.16. mokinio individualaus ugdymo plano sudarymo:

11.16.1. mokiniui, kuris mokomas namie, sudaromas individualus ugdymo planas. Jame numatomi mokymosi tikslai, mokinio mokymosi indėlis, planuojami mokytis dalykai, jiems skiriamas pamokų skaičius, pasiekimų patikrinimo būdai. Mokinys mokosi pagal mokyklos vadovo patvirtintą ir su vienu iš mokinio tėvų (globėju, rūpintoju) suderintą pamokų tvarkaraštį.

11.16.2. mokinio individualus ugdymo planas rengiamas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir gimnazijos vadovui ar vadovo pavaduotojui ugdymui, švietimo pagalbos specialistams.

12. Gimnazijos ugdymo plano projektas derinamas su Gimnazijos taryba, taip pat su Šalčininkų rajono savivaldybės meru ar jo įgaliotu savivaldybės administracijos direktoriumi. Gimnazijos ugdymo planą mokyklos vadovas tvirtina iki ugdymo proceso pradžios. Gimnazijos ugdymo planas viešai skelbiamas gimnazijos interneto svetainėje.

**IV SKYRIUS**

**UGDYMO PROGRAMŲ ĮGYVENDINIMO ORGANIZAVIMAS**

 13 Gimnazija planuodama gimnazijos ugdymo turinio įgyvendinimą į ugdymo turinį integruoja:

 13.1. gimnazija, įgyvendindama mokyklos ugdymo turinį, organizuoja kryptingas sveikos gyvensenos stiprinimo ir prevencines veiklas, pasirinko nuoseklią socialinio ir emocinio ugdymo prevencinę programą Lions Quest - 5-8 klasėse „Paauglystės kryžkelės“ ir I-II gimnazijos klasėse „Raktai į sėkmę“, apimančią patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, ir sudaro sąlygas kiekvienam mokiniui nuolat joje dalyvauti. Įgyvendina Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Lions Quest programa 5-II gimnazijos klasėse integruojama į klasių vadovavimą, per organizuojamas savanorystės veiklas.

 13.2. etninės kultūros bendrosios programos integravimas į ugdymo turinį pateiktas priede nr. 10.

14. Dienyne integruojamųjų pamokų apskaitai užtikrinti nurodoma:

 14.1. integruojamą temą dalykui skirtame apskaitos puslapyje, jei integruojamoji programa integruojama į dalyko turinį ir žymima pastabose. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtuose puslapiuose;

 14.2. gimnazija analizuoja, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų bendrosiose programose numatytų rezultatų, ir priima sprendimus dėl tolesnio turinio integravimo tikslingumo.

 15. Gimnazija sudaro galimybes mokiniui kiekvieną dieną po ketvirtos pamokos užsiimti fiziškai aktyvia veikla, kuri praplečia fizinio ugdymo pamokų turinį, sveikatos ir lytiškumo ugdymo bei rengimo šeimai bendrosios programos turinį.

 16. Kultūrinė, pažintinė veikla yra integruojama į dalykų ugdymą, yra organizuojama nuosekliai per mokslo metus. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoką, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę). Pažintinei, kultūrinei veiklai organizuoti panaudojamos ir Kultūros paso programos finansuojamos paslaugos.Yra parengtas gimnazijos kultūrinės, pažintinės veiklos organizavimo tvarkos aprašas (priedas nr. 8) ir 2024-2025 m. m. kultūrinės, meninės, pažintinės, kūrybinės, sportinės, praktinės, socialinės-pilietinės, prevencinės ir kitų veiklų planas (priedas nr. 6). Mokinių mokymosi procesas turi būti organizuojamas ne tik mokykloje ir jos aplinkoje, bet ir ne mokyklos aplinkose, organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Art (creative activities), Mathematics*) (toliau – STEAM) atviros prieigos centrus ar kitas mokymuisi aktualias aplinkas (priedas Nr.13).

17. Bendruosiuose ugdymo planuose nustatytas ugdymo procesui skirtas laikas per mokslo metus proporcingai suskirstomas į trumpiau trunkančius mokymosi periodus-trimestrus.

18. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

19. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

20. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Gimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

21. Mokymosi veiksmingumui didinti pamokų tvarkaraštyje numatomos ne tik pavienės, bet ir dvi iš eilės viena po kitos to paties dalyko organizuojamos pamokos. Nepertraukiamo mokymosi laikas nustatomas vadovaujantis Higienos norma.

22. Gimnazija užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Bendruosiuose ugdymo planuose, tačiau metinių pamokų skaičius negali būti mažesnis.

23. 2022 m. Pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti.

24. Ugdymo procesas organizuojamas ne tik gimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

24.1. gimnazija pritaiko pamokų tvarkaraštį ugdymo procesui organizuoti ne gimnazijoje, lanksčiai jį keičia užtikrinant, kad mokinių mokymasis ne gimnazijoje nesutrikdytų įprasto ugdymo proceso;

24.2. 2024–2025 mokslo metais integruoto turinio pilietiškumo ir gynybos įgūdžių formavimo veiklą I gimnazijos klasių mokiniams vykdo Lietuvos šaulių sąjunga:

24.2.1. integruotai ugdymo veiklai įgyvendinti gimnazija skiria 3 ugdymo dienas per mokslo metus. Iš anksto numatomas organizavimo laikas ir eiga: nuosekliai viena po kitos ar su laiko pertrauka po kiekvienos dienos, ar pasirenkant kitokią organizavimo eigą. Per dieną organizuojamų veiklų trukmė negali būti ilgesnė nei ugdymo proceso per dieną, numatyta Higienos normoje;

24.2.2. mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu;

24.2.3. 3 dienų trukmės integruotoms ugdymo veikloms organizuoti pertvarkomas pamokų tvarkaraštis, siekiant užtikrinti sklandų ugdymo procesą gimnazijoje;

24.2.4. apie mokinių dalyvavimą integruotose ugdymo veiklose gimnazija informuoja mokinių tėvus (globėjus, rūpintojus);

24.2.5. dalyvavimą integruotose ugdymo veiklose gimnazija suderina su Šalčininkų rajono savivaldybės vykdomąja institucija ar jos įgaliotu asmeniu.

**V SKYRIUS**

**MOKYMOSI KRŪVIO REGULIAVIMAS IR PAGALBOS TEIKIMAS**

25. Mokiniui mokymosi krūvis per savaitę paskirstomas proporcingai. Vadovaujantis Higienos norma mokykloje ugdymo procesui organizuoti sudaromas tvarkaraštis.

26. Direktoriaus pavaduotojas ugdymui organizuoja gimnazijos veiklą, susijusią su mokinių mokymosi krūvių reguliavimu, prižiūri jos įgyvendinimą.

27. Mokinių mokymosi krūvių reguliavimo tvarka:

27.1. Namų darbai:

27.1.1. turi atitikti mokinio galias;

27.1.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

27.1.3. nebūtų skiriami atostogoms;

27.1.4. nebūtų skirti dėl įvairių priežasčių neįvykusių pamokų turiniui įgyvendinti.

27.1.5. Mokytojas kartu su mokiniais privalo aptarti namų darbų vertinimo periodiškumą. Namų darbų vertinimas numatomas kiekvieno dalyko vertinimo sistemoje.

27.1.6. Rekomenduojama namų darbų atlikimo trukmė:

5–6 kl. mokiniams namų darbams skiriama 1,5 valandos;

7–8 kl. mokiniams namų darbams skiriamos 2 valandos;

I–IIG kl. mokiniams namų darbams skiriama 2,5 valandos;

27.1.7. atostogų laikotarpiui namų darbai neskiriami (paskutinę pamoką prieš atostogas mokytojas dalykininkas el. dienyne įrašo įrašą „namų darbai neskiriami“);

27.1.8. gimnazijoje esant mokinių, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, yra sudarytos sąlygos juos atlikti gimnazijos bibliotekoje ar gimnazijos koridoriuose.

27.2. Kontroliniai darbai:

27.2.1. kontrolinių darbų laiką klasėje dirbantys mokytojai derina tarpusavyje kontrolinių darbų elektroninio dienyno tvarkaraštyje mėnesiui;

27.2.2. mokiniams per dieną negali būti skiriamas daugiau kaip vienas kontrolinis darbas;

27.2.3. apie kontrolinį darbą mokiniai papildomai informuojami ne vėliau kaip prieš savaitę;

27.2.4. kontroliniai darbai nerašomi po ligos, mokinių atostogų, šventinių dienų;

27.3. Per dieną mokiniams negali būti daugiau kaip 7 pamokos, per savaitę – 35 pamokos.

28. Teikiant mokymosi pagalbą:

28.1. ugdymo procese nuolat stebima mokinio daroma individuali pažanga ir pasiekimai pagal gimnazijos sudarytą mokinių individualios pažangos stebėjimo ir fiksavimo tvarkos aprašą, pateiktą priede nr. 4;

28.2. mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus;

28.3. jeigu kyla mokymosi sunkumų, gimnazijoje sudaromos sąlygos mokiniams konsultuotis, pagal gimnazijos sudarytą konsultacijų tvarkaraštį;

28.4. trumpalaikės konsultacijos į mokinio mokymosi krūvį neįskaitomos, ilgalaikės įskaitomos.

28.5. mokymosi pagalbos teikimas mokiniui, besimokančiam pagal pagrindinio ugdymo programą, organizuojamas pagal gimnazijos mokymosi pagalbos ir mokinių pasiekimų gerinimo priemonių planą, priedas nr. 3.

 29. Švietimo pagalba mokiniui organizuojama pagal gimnazijos švietimo pagalbos mokiniui tvarkos aprašą, priedas nr. 7.

**VI SKYRIUS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

30. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

31. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

32. Mokiniui ar mokinių grupei, kurie Pasiekimų patikrinimų metu nepasiekė patenkinamo pasiekimų lygmens sudaromas konsultacijų grafikas.

33. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

34. Kiekvienam mokiniui sudaroma galimybė gauti ne mažiau kaip 20 konsultacijų. Vieno dalyko konsultacijos vykdomos vieną kartą per savaitę. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai gimnazija informuoja tėvus (globėjus, rūpintojus). Mokinio praleistos konsultacijos nėra kompensuojamos.

**VII SKYRIUS**

**LAIKINŲJŲ MOKYMOSI GRUPIŲ SUDARYMAS**

 35. Klasė į grupes dalijama ir sudaromos laikinosios grupės mokymosi, švietimo pagalbai teikti, pasirenkamiesiems dalykams mokytis, dalyko moduliams, vidurinio ugdymo programos dalykams mokyti.

 36. Mokinių skaičius laikinojoje grupėje - 5 mokiniai.

**VIII SKYRIUS**

**GIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

 37. Gimnazijos ugdymo plane nustatomi mokinių tėvų (globėjų, rūpintojų) ir gimnazijos bendradarbiavimo formos ir būdai:

 37.1. Tėvų susirinkimai, individualūs pokalbiai, susitikimai, tėvų dalyvavimas projektuose, vaikų šventėse, tėvų švietimas (seminarai, paskaitos), informacijos sklaida (informavimas raštu, žodžiu, SMS žinutėmis, elektroniniais laiškais, atvirų durų dienų organizavimas), konsultacijos tėvams įvairiais klausimais, bendros vaikų ir tėvų išvykos.

 37.2. Bendradarbiaudamas klasės vadovas gali įtraukti tėvus į gimnazijos veiklą, įvairiomis formomis užtikrinti tėvų dalyvavimą ugdymo procese. Tėvai patys įsitraukia į klasės gyvenimą, dalyvauja klasės renginiuose, išvykose. Įgyvendinant šiuolaikinio ugdymo nuostatas daug dėmesio skiriama tėvų švietimui, stengiantis teigiamai paveikti šeimos pedagoginę kultūrą.

 38. Mokinių tėvai (globėjai, rūpintojai) nuolat informuojami apie gimnazijoje organizuojamą ugdymo procesą, mokymosi pasiekimus, mokymo(si) pagalbos teikimą. Mokyklos administracija ir klasių vadovai po kiekvieno trimestro, pusmečio organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą.

 39. Gimnazijos administracija, socialinis pedagogas ir klasių vadovai konsultuoja ir skatina mokinių tėvus, kaip sukurti tinkamą edukacinę aplinką namuose, motyvuoti vaiką mokytis, padėti mokytis namuose, sudaryti galimybes vaikams dalyvauti neformaliojo švietimo veiklose.

**IX SKYRIUS**

**NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

 40. Gimnazija padeda kiekvienam mokiniui, ypač turinčiam nepalankias socialines, ekonomines kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas.

 41. Neformaliojo vaikų švietimo veikla yra skirta mokinių asmeninėms, socialinėms, edukacinėms kompetencijos ugdyti per pasirinktą meninę, sportinę ar kitą veiklą. Sudaryta neformaliojo ugdymo pasiūla.

 42. Gimnazija mokslo metų pabaigoje įvertina ateinančiųjų mokslo metų mokinių neformaliojo švietimo poreikius, prireikus juos tikslina mokslo metų pradžioje. Šią veiklą mokiniai renkasi laisvai, ji yra neprivaloma. Neformaliojo vaikų švietimo programose dalyvaujantys mokiniai registruojami Mokinių registre.

 43. Neformaliojo švietimo užsiėmimai gali vykti (suderinus su gimnazijos administracija) kitose ugdymo aplinkose.

 44. Neformaliojo švietimo grupės mažiausias mokinių skaičius – 7.

 45. Neformaliojo švietimo ir valandų paskirstymas 2024-2025 m. m.:

|  |  |  |  |
| --- | --- | --- | --- |
| Eil. Nr. | Neformaliojo švietimo programos pavadinimas | Val. sk. | Klasės |
| 1. | „Dainuokime kartu“ | 2 | 5-II g kl. |
| 2. | Technologijos | 2 | I g -II g kl. |
| 3. | „Tyrinėjimo laboratorija“ | 1 | 8-II g kl. |
| 4. | „Žodžio meno pagrindai“ | 1 | 8 kl. |
| 5. | „Šokis“ | 1 | 5-7 kl. |
| 6. | „Šokis“ | 1 | 8-II g kl. |
| 7. | „English is easy“ | 1 | 5-7 kl. |
| 8. | Tinklinis | 1 | 7-II g kl. |
| 9. | „Papuoškime mokyklą“ projektinė veikla  | 2 | 6-7 kl. |
| 10. | Įdomioji matematika | 1 | I g-IIg |
| Iš viso: | 13 |  |

**X SKYRIUS**

**PAGRINDINIO UGDYMO PROGRAMOS VYKDYMAS**

 46. Gimnazija, vykdydama pagrindinio ugdymo programą ir formuodama ugdymo turinį, užtikrina Pagrindinio ugdymo bendrosioms programoms įgyvendinti minimalų skiriamų pamokų skaičių per savaitę, nustatytą ugdymo plano 62 punkte.

47. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos:

 47.1. 7 klasėje lietuvių kalbos ir literatūros dalyko modulio mokytis skiriant 1 val.;

 47.2. projektinei veiklai vykdyti;

 47.3. mokymosi pagalbai teikti, skiriant ilgalaikes, trumpalaikes lietuvių kalbos ir literatūros, gimtosios (lenkų kalbos)/gimtosios lenkų kalbos ir literatūros, anglų kalbos, matematikos, chemijos, biologijos, istorijos dalykų konsultacijas 5-8 ir I- II gimnazijos klasėse.

47.4. Konsultacijoms skiriama iki 15 procentų Bendrųjų ugdymo planų nustatyto metinių arba savaitinių pamokų skaičiaus. Konsultacijos gali būti organizuojamos, įvairiais mokymo proceso organizavimo būdais. Joms organizuoti sudaromas tvarkaraštis.

 48.Gimnazija nustato ir skiria 1 mėnesio adaptacinį laikotarpį 5 klasės mokiniams ir naujai atvykusiems mokiniams. Adaptaciniu laikotarpiu mokinių pažanga ir pasiekimai pažymiais nevertinami, taikomas formuojamasis ir kaupiamasis vertinimas.

 49. Mokiniui, besimokančiam pagal pagrindinio ugdymo programą, privaloma socialinė-pilietinė veikla, kuriai skiriama: 5-8, I ir II gimnazijos klasėse ne mažiau kaip 20 valandų (pamokų) per mokslo metus, socialinė-pilietinė veikla neįskaitoma į mokinio mokymosi krūvį. Socialinė-pilietinė veikla fiksuojama dienyne ir mokslo metų pabaigoje vertinama įrašu „įskaityta”, „neįskaityta”. Sudarytas socialinės pilietinės veiklos tvarkos aprašas, priedas nr. 5.

 50. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

 51. Gimnazija, įgyvendinanti pagrindinio ugdymo programą, sudaro galimybes atlikti projektines veiklas:

 51.1. 5-6 klasių mokiniams siūloma atlikti trumpalaikes projektines veiklas, 7-8 klasių mokiniai gali pasirinkti ir atlikti mokslo metų trukmės projektinį darbą. Projektiniam darbui 7 ir 8 klasėms atlikti skiriama 37 pamokas, panaudojant neformaliojo vaikų švietimo valandas.

 51.2. Projektinė veikla atliekama pagal gimnazijos projektinės veiklos aprašą, priedas nr. 9.

**XI SKYRIUS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

 52. Dorinis ugdymas:

 52.1. Dorinio ugdymo dalyką (tradicinės religinės bendruomenės ar bendrijos tikybos ar etikos dalyką) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi vieną dorinio ugdymo dalyką.

 52.2. Dorinio ugdymo dalyką galima keisti kiekvienais mokslo metais, einamųjų mokslo metų gegužės mėnesį tėvams teikiant prašymą dėl dalyko pakeitimo;

 52.3. 5 ir 6 klasės per dorinio ugdymo pamokas jungiamos.

 53. **Lietuvių kalba ir literatūra:** Gimnazija siūlo 7 klasėje dalyko lietuvių kalbos ir literatūros modulį „Teksto paslaptys: kuriame tekstą“, skirtą teksto kūrimo gebėjimams ugdyti.

 54. **Užsienio kalbos:**

 54.1. Ankstyvosios užsienio kalbos toliau mokomasi kaip pirmosios užsienio kalbos 5 klasėje.

 54.2. Tėvų (globėjų, rūpintojų) pageidavimu antrosios užsienio kalbos mokoma nuo 6 klasės. Antrajai užsienio kalbai mokyti skiriamos pamokos, numatytos mokinių ugdymo poreikiams tenkinti. Tėvai (globėjai, rūpintojai) mokiniui iki 14 metų renka, o mokinys nuo 14 iki 16 metų tėvų (globėjų, rūpintojų) pritarimu pats renkasi antrąją užsienio kalbą: rusų, vokiečių. Antrosios užsienio kalbos mokymasis nėra privalomas.

 54.3. Keisti užsienio kalbą, nebaigus pagrindinio ugdymo programos, galima tik tokiu atveju:

 54.3.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

 54.3.2. jei mokinys yra atvykęs iš kitos Lietuvos mokyklos ar užsienio ir gimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

 55. **Gamtos mokslai:** Organizuojant gamtos mokslų dalykų mokymą:

 55.1. Gimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą gimnazijos, kurioje mokosi, laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti eksperimentinę veiklą mokykloje, sudaromos sąlygos ją atlikti kitoje mokykloje, atvirosios prieigos STEAM centruose;

 55.2. Gimnazija priėmė sprendimą 7-8 klasėse mokyti atskirų gamtos mokslų dalykų – biologijos, chemijos, fizikos.

 56. **Technologijos**:

 56.1. Mokiniai, besimokantys pagal pagrindinio ugdymo programos pirmąją dalį, kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

 56.2. I g ir II klasės mokiniams besimokantiems pagal pagrindinio ugdymo programos antrąją dalį, vietoje technologijų dalyko gimnazija siūlo ir jie pasirinko mokytis pagal formaliojo profesinio mokymo programos modulius „Picų gaminimas“ (II g kl.), ,,Nesudėtingos technologijos tautinio paveldo patiekalų gaminimas“ ( I g kl.) Vilniaus agroekologijos mokymo centre.

56.3. 5 ir 6 klasės per technologijų pamokas jungiamos.

56.4. 1 val. I g ir 0,5 val. II g klasėms skiriama iš pamokų, skirtų mokinio ugdymo poreikiams tenkinti, ir po 1 val. iš valandų, skirtų neformaliajam vaikų švietimui technologijų dalyko formaliojo profesinio mokymo programos moduliui dėstyti.

 **57. Fizinis ugdymas**:

 57.1. 5 ir 6 klasės per fizinio ugdymo pamokas jungiamos.

 57.2. Gimnazijoje sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas per neformaliojo švietimo veiklą mokykloje.

 57.3. Parengiamosios ir specialiosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę, savijautą. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

 57.4. Gimnazija mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, konsultacijas, socialinę veiklą ir veiklą bibliotekoje), kurią organizuoja fizinio ugdymo mokytojas, klasių vadovas.

 **58. Matematika:**

 58.1.Ugdant mokinius per matematikos dalyko pamokas, siekiant ugdymo procesą labiau individualizuoti, diferencijuoti, atsižvelgiant į mokinių gebėjimus mokiniams pateikiamos įvairesnės, įdomesnės, įvairaus sunkumo ir sudėtingumo užduotis, naudojamos nacionalinių olimpiadų, konkurso „Kengūra“, matematikos nacionalinio mokinių mokymosi patikrinimo užduotis.

 **59.** **Menai**: Meninio ugdymo srities dalykus sudaro privalomieji dailės, muzikos dalykai.

 59.1. 5 ir 6 klasės per dailės ir muzikos pamokas jungiamos.

 60. Etninės kultūros programa integruojama į tikybos, technologijų, dailės, muzikos, lietuvių kalbos ir literatūros, lenkų tautinių mažumos gimtosios kalbos ir literatūros, geografijos, pilietiškumo pagrindų, fizinio ugdymo pamokas, priedas nr. 10.

 61. Ugdymas karjerai organizuojamas vadovaujantis profesinio orientavimo teikimo tvarkos aprašu patvirtintu Lietuvos Respublikos Vyriausybės 2022 m rugpjūčio 24 d. nutarimu Nr. 847 ir Ugdymo karjerai programa (patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“).

 62. Pagrindinio ugdymo programai įgyvendinti pamokų skaičius 2024-2025 m. m.:

|  |  |  |
| --- | --- | --- |
| Dalykų grupės/dalykai | Klasė/pamokų skaičius per savaitę/mokslo metus | Iš viso programai |
| 5 klasė | 6 klasė | 7 klasė | 8 klasė | 9 klasė | 10 klasė |  |
| Dorinis ugdymas (tikyba arba etika) |
| Tikyba | 1/37 | 1/37 | 1/37 | 1/37 | 1/37 | 1/37 | 6/222 |
| Kalbinis ugdymas |
| Lietuvių kalba ir literatūra | 5/185 | 5/185 | 5/185 | 5/185 | 4/148 | 5/185 | 29/1073 |
| Lenkų tautinės mažumos gimtoji kalba ir literatūra | 5/185 | 5/185 | 5/185 | 5/185 | 4/148 | 4/148 | 28/1036 |
| Užsienio kalba (anglų) | 3/111 | 3/111 | 3/111 | 3/111 | 3/111 | 3/111 | 18/666 |
| Matematinis ugdymas, gamtamokslinis ir technologinis ugdymas |
| Matematika | 4/148 | 4/148 | 4/148 | 4/148 | 4/148 | 4/148 | 24/888 |
| Informatika | 1/37 | 1/37 | 1/37 | 1/37 | 1/37 | 1/37 | 6/222 |
| Gamtos mokslai | 2/74 | 2/74 |  |  |  |  | 4/148 |
| Biologija |  |  | 2/74 | 1/37 | 2/74 | 1/37 | 6/222 |
| Chemija |  |  |  | 2/74 | 2/74 | 2/74 | 6/222 |
| Fizika |  |  | 1/37 | 2/74 | 2/74 | 2/74 | 7/259 |
| Technologijos  | 2/74 | 2/74 | 2/74 | 1/37 |  |  | 7/259 |
| Technologijos(modulis) |  |  |  |  | 3/111\* | 3/111\* | 6/222 |
| Visuomeninis ugdymas |
| Istorija  | 2/74 | 2/74 | 2/74 | 2/74 | 2/74 | 2/74 | 12/444 |
| Geografija |  | 2/74 | 2/74 | 2/74 | 2/74 | 1/37 | 9/333 |
| Ekonomika ir verslumas |  |  |  |  | 1/37 |  | 1/37 |
| Pilietiškumo pagrindai |  |  |  |  | 1/37 | 1/37 | 2/74 |
| Meninis ugdymas |
| Dailė  | 1/37 | 1/37 | 1/37 | 1/37 | 1/37 | 1/37 | 6/222 |
| Muzika | 1/37 | 1/37 | 1/37 | 1/37 | 1/37 | 1/37 | 6/222 |
| Fizinis ir sveikatos ugdymas |
| Fizinis ugdymas | 3/111 | 3/111 | 3/111 | 3/111 | 2/74 | 2/74 | 16/592 |
| Gyvenimo įgūdžiai | 1/37 | 1/37 | 1/37 | 1/37 | 1/37 | 1/37 | 6/222 |
| Socialinė – pilietinė veikla | 20 | 20 | 20 | 20 | 20 | 20 | 120 |
| Dalykų moduliai |  |  | 1 val. -lietuvių kl. |  |  |  |  |
| Pamokų, skirtų mokinio ugdymo poreikiams tenkinti | 444 | 444 | 444 | 444 | 5181/37 val. - technologijos | 5180,5/18 val. - technologijos | 962 |
| Viso: | 31Min.26 | 33 Min. 29,5 | 35Min.31 | 35Min.30,5 | 35Min.31,5 | 35Min.32 |  |

\*Iš neformaliojo ugdymo valandų: I g skiriama 2 val. ir II g kl. 1,5 val. technologijų (modulio) ugdymo programą.

**XII SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

 63. Gimnazija, rengdama gimnazijos ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, gimnazijos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

 64. Mokiniams, turintiems specialiųjų ugdymosi poreikių teikiamašvietimo pagalba (psichologinė, specialioji pedagoginė, socialinė pedagoginė ir specialioji) vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

 65. Gimnazijoje kiekvienam mokiniui, kuriam pedagoginė psichologinė tarnyba arba švietimo pagalbos tarnyba, mokyklos vaiko gerovės komisija rekomenduoja teikti specialistų pagalbą, skiriama 1 pamoką per savaitę socialinio pedagogo pagalbai.

 66. Gimnazijoje nesant švietimo pagalbos specialistų, susitarus su Šalčininkų rajono savivaldybės psichologine pedagogine tarnyba švietimo pagalbą mokiniams organizuojama pedagoginėje psichologinėje tarnyboje**.**

 67. Siekiant tenkinti mokinių ugdymosi reikmes, pritaikoma Bendroji programa ir ugdymo turinys.

 68. Organizuodama mokinių, turinčių specialiųjų ugdymosi poreikių, ugdymą, gimnazija atsižvelgia į:

 68.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

 68.2. gimnazijos ir tėvų (globėjų, rūpintojų) įsipareigojimus, įteisintus mokymo sutartyje.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

 **PAŽANGOS IR PASIEKIMŲ VERTINIMAS**

 69. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal Bendrosiose programose numatytus pasiekimus ir vadovaujantis ugdymo plano 11.2. punkto nuostatomis.

 70. Mokinių, mokomų pagal pritaikytas dalyko ugdymo programas, pasiekimai vertinami atsižvelgiant į dalyko patenkinamo pasiekimų lygio kriterijus.

 71. Mokinių, mokomų pagal individualizuotas dalyko ugdymo programas, pasiekimai vertinami atsižvelgiant į jiems sudarytos programos įsisavinimo lygį. Jie gali būti vertinami labai gerais, gerais ir nepatenkinamais pažymiais (jei matyti, kad mokinys turi potencialių galių, bet nesistengia.)

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ IR BESIMOKANČIŲ PAGAL PAGRINDINIO UGDYMO PRITAIKYTAS BENDROJO UGDYMO PROGRAMAS, UGDYMAS**

 72. Mokiniui, besimokančiam pagal pritaikytą bendrojo ugdymo programą ir turinčiam nežymų intelekto sutrikimą, ugdymo planas sudaromas vadovaujantis gimnazijos ugdymo plano 63 punkto, dalykų programoms įgyvendinti skiriamų savaitinių pamokų skaičiumi.

 73. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko mokytojas, atsižvelgdamas į mokinio gebėjimus ir galias, pedagoginės psichologinės tarnybos specialistų rekomendacijas. Taip pat mokytoją gali konsultuoti mokyklą aptarnaujančios pedagoginės psichologinės tarnybos specialistai.

 74. Mokiniui, besimokančiam pagal pritaikytas bendrojo ugdymo programas, ugdymo turinys planuojamas metams, mokytojai ugdymo programas rašo pagal pateiktą formą, priedas nr. 11.

 75. Mokiniams, besimokantiems pagal pritaikytas programas, siūloma mokymosi pagalba konsultacijų metu.

**KETVIRTASIS SKIRSNIS**

**MOKINIŲ, BESIMOKANČIŲ PAGAL PAGRINDINIO UGDYMO**

**INDIVIDUALIZUOTĄ PROGRAMĄ, UGDYMAS**

 76. Mokiniui, besimokančiam pagal individualizuotą ugdymo programą ir turinčiam nežymų ar vidutinį intelekto sutrikimą, ugdymo planas sudaromas vadovaujantis ugdymo plano 63 punkto, dalykų programoms įgyvendinti skiriamų savaitinių pamokų skaičiumi.

 77. Individualizuotas dalykų programas mokiniui, turinčiam specialiųjų ugdymosi poreikių, mokytojas parengia atsižvelgdamas į mokinio gebėjimus ir galias, pedagoginės psichologinės tarnybos specialistų rekomendacijas, pagrindinio ugdymo bendrųjų programų pritaikymo rekomendacijas (specialiųjų poreikių žemų ir labai žemų gebėjimų mokinių ugdymui). Taip pat mokytoją gali konsultuoti mokyklą aptarnaujančios pedagoginės psichologinės tarnybos specialistai.

 78. Mokiniui, besimokančiam pagal individualizuotas programas, ugdymo turinys planuojamas trimestrams, mokytojai ugdymo programas rašo pagal pateiktą formą priedas 12.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ**

**DALYVAVIMAS NEFORMALIAJAME UGDYME, KLASĖS GYVENIME**

 79. Gimnazijos administracija, klasių vadovai ir neformaliojo ugdymo mokytojai ragina ir skatina mokinius, turinčius specialiuosius poreikius, dalyvauti neformaliajame ugdyme kartu su kitais mokiniais.

 80. Didelis dėmesys yra skiriamas specialiųjų poreikių mokinių dalyvavimui klasės gyvenime, klasės vadovai, mokytojai dalykininkai skatina mokinius dalyvauti rengiant gimnazijos šventes, dalyvauti projektuose ir kituose renginiuose.

**XIII SKYRIUS**

**MOKINIŲ MOKYMO NAMIE ORGANIZAVIMAS**

81. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

82. Mokiniui, kuris mokosi namie:

82.1. mokiniui, kuris mokosi namie pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma.

82.2. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

|  |  |
| --- | --- |
| Ugdymo metai,klasėDalykai / veiklos | 5 klasėje pamokų skaičius per savaitę |
| Dorinis ugdymas (tikyba) | 0,5 |
| Komunikacinė veikla:Gimtoji (lenkų) kalbaLietuvių kalba | 11 |
| Pažintinė veikla | 2 |
| Orientacinė veikla | 1 |
| Meninė veikla | 1 |
| Pamokos, skirtos mokinių ugdymosi poreikiams tenkinti, švietimo pagalbai teikti. | 1,5 |
| Privalomas pamokų skaičius mokiniui  | 8 |

83. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai ugdomi skiriant mokytojo padėjėją.

84. Gimnazija, organizuodama mokinių, turinčių įvairiapusių raidos sutrikimų, ugdymą:

84.1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, aptaria švietimo pagalbos teikimo formas ir būdus, elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavusi mokinio pažangą ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

84.2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti.

85. Gimnazija pritaiko ugdymo turinį, atsižvelgiant į individualius mokinio gebėjimus ir raidos sutrikimo specifiką (mokymo medžiaga pateikiama įvairiais būdais, įtraukiant mokinį į veiklas atsižvelgiama į jo pomėgius).

\_\_\_\_\_\_\_\_\_\_\_\_\_\_\_